****

**ŠVIETIMO INFORMACINIŲ TECHNOLOGIJŲ CENTRO DIREKTORIUS**

**ĮSAKYMAS**

DĖL Neformaliojo SUAUGUSIŲJŲ švietimo programų TobulinAMŲ VEIKLOS kompetencijŲ KLASIFIKATORIAUS TVIRTINIMO

2013 m. rugsėjo 18 d. Nr. V1-97

Vilnius

 Vadovaudamasis Neformaliojo suaugusiųjų švietimo įstatymu, priimtu 1998-06-30 Lietuvos Respublikos Seimo nutarimu Nr. VIII-822 (Žin., 1998, Nr. 66-1909),

 t v i r t i n u Neformaliojo suaugusiųjų švietimo programų tobulinamų veiklos kompetencijų klasifikatorių (pridedama).

Direktoriaus pavaduotojas l. e. direktoriaus pareigas Mantas Masaitis

Patvirtinta

Švietimo informacinių technologijų centro

direktoriaus 2013 m. rugsėjo 18 d.

įsakymu Nr. VI-97.

Neformaliojo SUAUGUSIŲJŲ švietimo programų tobulinAMŲ VEIKLOS kompetencijŲ KLASIFIKATORIUS

|  |  |
| --- | --- |
| Klasifikatoriaus pavadinimas lietuvių kalba | Neformaliojo suaugusiųjų švietimo programų tobulinamos veiklos kompetencijos |
| Klasifikatoriaus pavadinimas anglų kalba | Non-formal adult education programs improved competencies |
| Klasifikatoriaus pavadinimo santrumpa | KL\_NS\_KOMPE |
| Klasifikatoriaus paskirtis | Remiantis Neformaliojo suaugusiųjų švietimo įstatymu, priimtu 1998-06-30 Lietuvos Respublikos Seimo nutarimu Nr. VIII-822 (Žin., 1998, Nr. [66-1909](http://www3.lrs.lt/pls/inter/dokpaieska.showdoc_l?p_id=60192)), suskirstyti neformaliojo suaugusiųjų švietimo programas ir pedagogų kvalifikacijos tobulinimo programas į grupes pagal ugdomas, tobulinamas veiklos bendrąsias kompetencijas |
| Klasifikatoriaus tipas | Lokalus |
| Klasifikatoriaus rengėjo pavadinimas | Švietimo informacinių technologijų centras,Ugdymo plėtotės centras |

Klasifikatoriaus duomenys:

|  |  |  |  |  |
| --- | --- | --- | --- | --- |
| Eil. Nr. | Kodas | Pavadinimas lietuvių kalba | Pavadinimas anglų kalba | Aprašymas |
| 1. | 10 | Užsienio kalbos kompetencija | Foreign language competence | Suaugusio asmens gebėjimas vartoti užsienio kalbą komunikuojant (kalbant, klausant, skaitant, rašant) asmeninės ir viešosios veiklos srityse, pažinti kitas kultūras, bendrauti ir dalytis informacija su kitų kultūrų žmonėmis |
| 2. | 20 | Gimtosios ir valstybinės kalbos kompetencija | Native and official language competence | Suaugusio asmens gebėjimas suprasti sakytinius ir rašytinius tekstus, gebėti kalbėti ir rašyti tekstus įvairiomis kasdienio gyvenimo ir darbo temomis, apibūdinti patirtį, įvykius, nusakyti priežastis, gebėti pildyti tipinių dokumentų formas ir juos rengti. Gebėjimas suprasti ir veiksmingai perteikti kitiems kalba reiškiamą informaciją, mintis ir idėjas |
| 3. | 30 | Kompiuterinio ir skaitmeninio raštingumo kompetencija | Computer and digital literacy competence | Suaugusio asmens gebėjimas naudotis kompiuteriu ir internetu, e. paštu, e. paslaugomis, būti aktyviais e. piliečiais, gebėti pasitelkti kompiuterį daugelyje svarbių kasdienio gyvenimo sričių |
| 4. | 40 | Verslumo kompetencija | Entrepreneurship competence | Suaugusio asmens gebėjimas būti aktyviais darbo rinkos dalyviais, gerovės kūrėjais, suprasti, kaip vyksta ekonominiai procesai, kaip verslas kuriamas ir valdomas rinkos ekonomikos sąlygomis |
| 5. | 50 | Teisinio raštingumo kompetencija | Law literacy competence | Suaugusio asmens gebėjimas suprasti teisinius darbo santykius, teisinius sutuoktinių santykius, nuosavybės teisinius santykius, žinoti vartotojų teises, reikšti teisinius reikalavimus. Žinoti savivaldybių funkcijas, teisę į socialinę apsaugą bei nemokamą teisinę pagalbą |
| 6. | 60 | Pilietinio ir politinio raštingumo kompetencija | Civic and political literacy competence | Suaugusio asmens gebėjimas suprasti politikos reiškinio esmę, politikos ir valstybės ryšį, žinoti piliečių galimybes dalyvauti politikoje, valdžios institucijų funkcijas bei Lietuvos vietą tarptautinės politikos arenoje |
| 7. | 70 | Tarpasmeninės ir tarpkultūrinės komunikacijos kompetencija | Interpersonal and intercultural communication competence | Suaugusio asmens gebėjimas komunikuoti tarpusavyje ar žmonių grupėje, spręsti tarpasmeninius konfliktus, rasti optimalius sprendimo būdus, įveikti santykių stereotipus, įžvelgti kultūrų sąsajas, atpažinti ir taikyti įvairias strategijas bendraujant su kitų kultūrų žmonėmis  |
| 8. | 80 | Sveikatingumo kompetencija | Wellness competence | Suaugusio asmens gebėjimas formuoti sveikos gyvensenos įgūdžius. Žinoti veiksnius, keliančius riziką arba palaikančius ir stiprinančius fizinę ir psichinę sveikatą |
| 9. | 90 | Meninės saviraiškos kompetencija | Artistic self-expression competence | Suaugusio asmens gebėjimas suprasti savo etninę ir kultūrinę tapatybę bei gebėjimas dalyvauti realiuose kūrybiniuose procesuose |
| 10. | 100 | Kita kompetencija | Other competence | Kita, klasifikatoriuje nenurodyta veiklos bendroji kompetencija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_